CELEX: 62013CN0513
Language: el
Date: 2013-09-25 00:00:00
Title: Υπόθεση C-513/13 P: Αναίρεση που άσκησε στις 25 Σεπτεμβρίου 2013 το Βασίλειο της Ισπανίας κατά της αποφάσεως που εξέδωσε το Γενικό Δικαστήριο (όγδοο τμήμα) στις 11 Ιουλίου 2013 στην υπόθεση T-358/08, Ισπανία κατά Επιτροπής

16.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 336/11
            
         Αναίρεση που άσκησε στις 25 Σεπτεμβρίου 2013 το Βασίλειο της Ισπανίας κατά της αποφάσεως που εξέδωσε το Γενικό Δικαστήριο (όγδοο τμήμα) στις 11 Ιουλίου 2013 στην υπόθεση T-358/08, Ισπανία κατά Επιτροπής
   (Υπόθεση C-513/13 P)
   2013/C 336/24
   Γλώσσα διαδικασίας: η ισπανική
   
      Διάδικοι
   
   
      Αναιρεσείον: Βασίλειο της Ισπανίας (εκπρόσωπος: A. Rubio González)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα του αναιρεσείοντος
   
   
               —
            
            
               να γίνει δεκτή η παρούσα αίτηση αναιρέσεως και να αναιρεθεί η απόφαση του Γενικού Δικαστηρίου της 11ης Ιουλίου 2013, στην υπόθεση T-358/08, Βασίλειο της Ισπανίας κατά Ευρωπαϊκής Επιτροπής·
            
         
               —
            
            
               να ακυρωθεί η απόφαση C(2008) 3249 της Επιτροπής, της 25ης Ιουνίου 2008, για τη μείωση της ενισχύσεως που χορηγήθηκε από το Ταμείο Συνοχής στο Βασίλειο της Ισπανίας για το σχέδιο 96/11/61/018 — «Saneamiento de Zaragoza» με την απόφαση C(96) 2095 της Επιτροπής, της 26ης Ιουλίου 1996·
            
         
               —
            
            
               να καταδικάσει την αναιρεσιβαλλόμενη στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   
               1)
            
            
               
                  
                     Πλάνη περί το δίκαιο όσον αφορά τα αποτελέσματα της προθεσμίας του άρθρου H, παράγραφος 2, του παραρτήματος II του κανονισμού (ΕΚ) 1164/94 του Συμβουλίου, της 16ης Μαΐου 1994, για την ίδρυση του ταμείου συνοχής
                  
                   (1). Μετά την πάροδο της προθεσμίας αυτής, η Επιτροπή δεν μπορεί πλέον να λάβει μέτρα δημοσιονομικής διορθώσεως και, επομένως, υποχρεούται να προβεί στην καταβολή και η επελθούσα δημοσιονομική διόρθωση δεν είναι σύννομη.
            
         
               2)
            
            
               
                  
                     Πλάνη περί το δίκαιο όσον αφορά την έννοια του έργου, καθόσον το Γενικό Δικαστήριο έκρινε ότι κάθε δίκτυο αποτελεί ενιαίο έργο κατά την έννοια του άρθρου 1, στοιχείο γ', της οδηγίας 93/37/ΕΟΚ του Συμβουλίου, της 14ης Ιουνίου 1993, περί συντονισμού των διαδικασιών για τη σύναψη συμβάσεων δημοσίων έργων
                  
                   (2). Η αναιρεσιβαλλόμενη απόφαση αποκλίνει της νομολογίας που απορρέει από την απόφαση της 5ης Οκτωβρίου 2000, C-16/98, Επιτροπή κατά Γαλλίας (Συλλογή 2000, σ. I-8315), μη λαμβάνοντας υπόψη την ανάγκη γεωγραφικής συνέχειας του συνόλου των έργων και την αλληλεξάρτηση μεταξύ τους, ήτοι, την ανάγκη διασυνδέσεως για την παροχή της υπηρεσίας.
            
         
      (1)  EE L 130, σ. 1.
   
      (2)  ΕΕ L 199, σ. 54.